 Aniga oo ka wakiil ah Shaqaalaha xukuumadda iyo jaalliyadda reer Somaliland ee ku sugan dalkan Britain waxan halkan hambalyo iyo bogaadin u marinayaa shicib weynaha reer Somaliland iyo dawladdeenna, anigoo ku bogaadineya kuna hambalyeynaya sidii waddaniyaddu ku dheehnayd ee ay shalay 281112 u guteen waajibkii qaran uguna hiiliyeen qaddiyaddooda markii ay sida sharafta iyo bisaylka qarannimo ku dheehan tahay u codeeyeen doorashadii Dawladaha Hoose ee dalka. 